Nikolai Novosjolov

**Nikolai Novosjolov** (sündinud 9. juunil 1980 Haapsalus) on Eesti vehkleja, kahekordne maailmameister epeevehklemises.  

## Elukäik
Novosjolov lõpetas 1998. aastal Haapsalu Vene Gümnaasiumi ning on õppinud Jaroslavli Riiklikus Pedagoogikaülikoolis.

Vehklemist hakkas ta harrastama 1992. aastal Haapsalu Spordikoolis Oleg Svanidze juhendamisel. Hiljem on ta treeninud Peeter Nelise (1997–2004), Boris Joffe (1999–2004), Marno Allika, Irina Embrichi, Igor Tšikinjovi ja kahekordse olümpiavõitja Angelo Mazzoni käe all. Novosjolov on olnud Haapsalus vehklemisklubi En Garde liige, aastast 2006 on ta Spordiklubi Le Glaive juhatuse liige ja treener.

Ta on tulnud 9 korda (aastatel 2003, 2006–07, 2009–10, 2012–2014, 2019) individuaalselt ja 11 korda (aastatel 2000–2001, 2003–2005, 2008, 2012, 2015–2016, 2019–2020) meeskondlikult Eesti meistriks. Novosjolov kuulus aastatel 1998–2019 Eesti epeekoondisse.

Ta on kahekordne maailmameister (võitnud ka kaks hõbemedalit) ning osalenud neljadel olümpiamängudel (parim koht oli 2016. aasta suveolümpiamängudel kaheksas). Lisaks on ta mitmekordne Euroopa meistrivõistluste medalivõitja. 

Nikolai Novosjolov tuli meeste epeevehklemise 2011/2012 hooaja maailma karikasarja üldvõitjaks,ühtlasi tõusis ta pärast Stockholmi MK etapi võitu aastal 2012 esimese Eesti vehklejana maailma jooksva edetabeli liidriks. Aastal 2013 oli ta maailma karikasarja hooaja kokkuvõttes 2. kohal ning aastatel 2010 ja 2017 3. kohal. 

Novosjolov oli Eesti Vehklemisliidu peasekretär aastatel 2007–2010. Ta oli viis aastat tippvehkleja Irina Embrichi koostööpartner (kuni 2011. aastani). 2019. aastal asus ta treenima Katrina Lehist,olles taandumas küünarnuki vigastuse tõttu tippspordist. 

Hooajal 2018/2019 oli ta Eesti meeste epeekoondise peatreener. Märtsis 2026. aastal valiti ta Eesti naiste epeekoondise peatreeneriks. Varem oli Novosjolov naistekoondise peatreeneriks kandideerinud ka 2021. aastal.

Novosjolov on osalenud poliitikas, olles kandideerinud 2002. aasta ja 2005. aasta kohaliku omavalitsuse volikogude valimistel Haapsalu linnavolikogusse Erakond Res Publica nimekirjas, kuid valituks ei osutunud.

Oktoobris 2014 astus Novosjolov Reformierakonda. Ta kandideeris 2015. aasta Riigikogu valimistel valimisringkonnas nr 2 ja sai 1016 häält, kuid valituks ei osutunud. 

## Saavutused
### Maailmameistrivõistlused
* 6. koht meeskonnavõistluses aastal 1999
2001  Nîmes
*  hõbemedal võistkondlikus epees
* 4. koht meeskonnavõistluses aastal 2002
2010  Pariisis
*  **individuaalne maailmameister** epees
* 2010. aasta vehklemise maailmameistrivõistluste parima vehkleja auhind
* 2011. aastal individuaalne 5. koht
2013  Budapestis
*  **individuaalne maailmameister** epees
2017  Leipzig
*  hõbemedal individuaalses epees
* 7. koht meeskonnavõistluses aastal 2017

### Euroopa meistrivõistlused
* 5. koht meeskonnavõistluses aastatel 1999 ja 2014
* 6. koht meeskonnavõistluses aastatel 2001 ja 2003
* 7. koht individuaalselt aastatel 2006 ja 2008 
* 9. koht individuaalselt aastatel 2007, 2009 ja 2010
2012  Legnano
*  hõbemedal individuaalses epees
2015  Montreux
*  hõbemedal meeskonnavõistluses  
2017  Tbilisi
*  pronksmedal individuaalses epees
2018  Novi Sad
*  hõbemedal individuaalses epees

### Muud saavutused
*2001 Pekingi universiaadil 3. koht 
*2009 1. koht Bogotá MK etapil
*2010 Tallinna mõõk MK etapi võit
*2011 Rahvusvahelise turniiri "Valge Karu" võit (Berliin)
*2011 3. koht Stockholmi MK etapil
*2011 3. koht Tallinna MK etapil
*2012 1. koht Tallinna MK etapil
*2012 3. koht Doha MK etapil
*2012 1. koht Stockholmi MK etapil
*2013 3. koht Doha MK etapil
*2013 2. koht Vancouveri MK etapil
*2014 2. koht Vancouveri MK etapil
*2015 1. koht Budapesti MK etapil
*2016 3. koht Doha MK etapil

## Tunnustus
*1999, 2001 Eesti aasta parima võistkonna Eesti epeemeeskonna liige
*2003, 2004, 2006, 2010 Läänemaa parim meessportlane
*2010 aasta meessportlane
*2010. aasta vehklemise maailmameistrivõistluste parima vehkleja auhind
*2011 Valgetähe III klassi teenetemärk
*2011 Eesti Vabariigi spordipreemia (kuldmedali võitmise eest vehklemise maailmameistrivõistlustel 2010. aastal)
*2013 aasta meessportlane
*2013, 2017 Tallinna parim meessportlane
*2018 Haapsalu aukodanik
*2018 Eesti Vabariigi spordipreemia (aastal 2017 võitis vehklemise MM-il hõbemedali ja EM-il pronksmedali, MK-sarjas saavutas 3. koha)

## Isiklikku
Nikolai Novosjolovi abikaasa on Oksana ning neil on kaks tütart, Luiza ja Elizabeth.

## Viited

## Välislingid

* Nikolai Novosjolov fie.ch lehel
*
* Siim Kera. Epeestaar Nikolai Novosjolov: vanasti põdesin ebaõnnestumisi väga kaua Õhtuleht, 1. detsember 2018
* Nikolai Novosjolov: Rahvus ei vii tippu. Inimese sisu viib Põhjarannik. Postimees, 6. oktoober 2021
* Kristiina Heinmets. Endine epeevehkleja Nikolai Novosjolov: olen pereinimene, aga kehv sõber video, Eesti Naine, 01. september 2022
* Ott Järvela. Nikolai Novosjolov: koostöös on sportlane A ja treener B, sest geniaalne treener ei tee üksi midagi Postimees. Sport, 22. juuli 2025